
REZUMAT - Prezentul studiu se concentrează asupra elementelor de mediere din concertul educativ pentru copii: explicaţia 
verbală şi dialogul cu publicul, exemplele muzicale, auditia comparată, focalizarea atenţiei auditive, activități de modelare, 
activități de participare în interpretare. După descrierea unui număr de exemple reprezentative din concertele lui Leonard 
Bernstein, David Wallace, respectiv ale autoarei, urmează analiza completă a concertului educativ Carnavalul animalelor, 
moderat şi dirijat de către autoare. Detalierea concertului permite înțelegerea aprofundată a folosirii diverselor elemente de 
mediere muzicală în contextul dramaturgiei concertului în cauză. 

Introducere 

Fenomenul distantárii unei părți din ce în ce mai mari a populaţiei de muzică clasică, care se resimte în toată 
lumea, devine o problemă nu doar pentru instituţiile muzicale şi pentru artişti, ci şi pentru societate. „Din aceste 
motive, meseria de mediator muzical este în plin avânt. Misiunea sa: să faciliteze înţelegerea lucrărilor şi să pună 
în legătură o instituție cu grupe de public pe care de obicei nu le atinge.” Astfel „medierea muzicală în sfera 
concertelor si a teatrului muzical se mişcă între polii marketingului şi educaţiei culturale şi reacţionează la relația 
modificată cu muzica clasică în societate".! Creșterea continuă a cererii pentru oferte de mediere muzicală a dus 
la apariţia şi definirea profilului profesional al mediatorului muzical. 

Medierea muzicală este un domeniu relativ nou. În Germania, termenul Musikvermittlung a fost introdus 
pentru prima oară în anul 1998, fiind folosit pentru denumirea specializării în domeniul pedagogiei de concert 
oferită de Conservatorul din Detmold, aceasta fiind astfel diferențiată de restul studiilor cu profil pedagogic.? În 
Italia, în anul 2018, mediatorul muzical era considerat încă „un profil profesional nou în domeniul culturii 
muzicale”. Domeniul medierii muzicale ocupă însă un loc tot mai important în cadrul educaţiei culturale din tot 
mai multe țări”. 

Scopul medierii muzicale nu este promovarea practicilor interpretării muzicale (instrumentale sau vocale), ci 
apropierea unui public novice de muzica clasică prin dezvoltarea capacităţii de receptare şi înțelegere a limbajului 
muzical. Mediatorul muzical foloseşte diferite metode si formate pentru a crea punti între opera muzicală si public. 
Medierea muzicală, limitată inițial la activităţi de pedagogie de concert şi de teatru muzical, s-a dezvoltat rapid şi 
are astăzi loc în contexte din ce în ce mai variate. 


Elemente de mediere în concertul educativ 

Medierea muzicală, care are loc în cadrul moderării unui concert educativ, ia multiple forme. Barbara Stiller 
enumeră diverse forme de abordare a contactului cu muzica, iar David Wallace, violist, mediator muzical, Senior 
Teaching Artist al Orchestrei Filarmonicii din New York şi profesor de mediere muzicală la Juilliard School din 
New York, partizan neobosit al concertului interactiv, le numeşte „interactive archetypes and strategies"? 
(arhetipuri interactive şi strategii). Pe baza analizei literaturii de specialitate şi, mai ales, a multiple exemple de 
bună practică a concertelor educative studiate, ca şi a propriei experienţe din concertele moderate şi dirijate în 
cadrul programului educational Do Re Mi Start!, propunem în cele ce urmează o clasificare proprie a elementelor 
de mediere muzicală, care pot fi folosite în cadrul moderării unui concert educativ. 


Explicaţia verbală si dialogul cu publicul 

În cadrul concertelor-lectie tradiționale moderarea constă, în cea mai mare parte, în explicaţiile verbale ale 
„prezentatorului”. Explicaţia verbală îşi are locul şi în formele noi de moderare, însă trebuie folosită flexibil, 
evitând atât lungimi inutile, cât şi o abordare academică. O strategie cu ajutorul căreia se menţine mai uşor 

interesul si atentia publicului este impártirea unui text explicativ intre mai multi dintre muzicienii interpreti de pe 
scenă. Această tehnică, pe care David Wallace o numeşte „ping-ponging”, „menţine atenţia publicului [...] in 
timpul sectiunilor verbale ale prezentării”6. Dialogul între muzicieni este o prezenţă constantă în moderarea 
concertelor educative din programul Do Re Mi Start". 

Dialogul cu ascultătorii din sală este forma cea mai simplă şi cea mai răspândită de interacţiune cu publicul. 
Moderatorul, respectiv muzicienii care participă la moderare, comunică cu publicul, de cele mai multe ori in forma 
întrebare-răspuns. Un astfel de dialog bine planificat şi coordonat cu dibăcie poate rezulta în obţinerea 
informaţiilor dorite de la public şi poate înlocui, astfel, cu succes, monologul explicativ. 

În concertul educativ What is American music?’ [Ce este muzica americană?] din seria Young People's 
Concerts, L. Bernstein a cules de la public informaţii cu privire la unele lucrări muzicale aparținând școlilor 
naționale de compoziţie. Bernstein a întrebat ascultătorii la ce îi duce cu gândul muzica pe care urmează să o 
asculte, a dirijat un fragment din Rapsodia Spaniolă de Maurice Ravel, iar publicul a răspuns unanim că este vorba 
de muzica spaniolă. Şi pentru următoarele două fragmente (din Dansul Ungar nr. 5 de Johannes Brahms si din 
finalul Simfoniei a IV-a de Piotr Ilici Ceaikovski) răspunsul publicului a fost de fiecare dată corect, în aşa fel încât 
informaţia despre apartenenţa la muzica ungară, respectiv rusă, a fost furnizată de public. 


Exemple muzicale 

Completarea explicatiilor verbale, cu demonstrarea unor exemple muzicale pentru prezentarea piesei care urmează 
să fie cântată, este un element tradiţional al concertului moderat. Exemplele muzicale sunt folosite ca elemente de 
mediere în concertul educativ nu numai în forma tradiţională, ci şi mai ales în diferite forme interactive, care vor 
fi prezentate în următoarele subcapitole. 

În concertele sale educative, L. Bernstein a ilustrat adesea explicaţiile verbale cu exemple muzicale pe care le 
cânta la pian, alături de exemple muzicale cântate de unii dintre muzicienii Filarmonicii din New York sau de 
întreaga orchestră. Astfel, în concertul dedicat elucidării conceptului de mod (What is a mode??) Bernstein a 
exemplificat mai întâi scara majoră, scara minoră şi aranjarea tonurilor şi semitonurilor la pian. Apoi, un grup de 
instrumentiști din orchestră a interpretat vocal un cântec bisericesc, după care Bernstein a interpretat la pian si 
voce cântecul Along comes Mary, înregistrat de grupul american de muzică pop The Association pentru ilustrarea 
modului doric. 

În concertul educativ Melodia costumată din programul Do Re Mi Start!, care a avut ca obiectiv înţelegerea 
temei cu variatiuni, cei doi termeni prea academici au fost înlocuiţi cu termenii „melodie” si „costumaţia ei", care 
sunt noțiuni si imagini cunoscute copiilor. Ca exemplu muzical de „melodie” a fost cântată tema finalului din 
Cvintetul cu clarinet KV 581 de W. A. Mozart (măsurile 1-8) într-un aranjament pentru cele patru instrumente cu 
coarde, după care publicul a ascultat această melodie „costumată”, „costumul” fiind interpretat de clarinet 
(Variatiunea I). 

În concertul pentru familii Pungufa cu doi bani din programul Do Re Mi Start!, in care personajele basmului 
de Ion Creangá au fost reprezentate de cáte unul dintre instrumentele cvintetului de suflátori, care a interpretat 
fragmente dintr-un aranjament al Tablourilor dintr-o expozitie de Modest Mussorgski, exemplele muzicale au 
prezentat publicului „eroii” muzicali: oboiul, reprezentând „baba”, a interpretat măsurile 9-12 din mişcarea 
Goldberg și Schmuyle; fagotul, cu rolul ,,mosului", a cântat măsurile 1-8 din aceeaşi lucrare; iar cornul, cu rolul 
boierului, a cântat măsurile 38-45 din Bydlo. 


Auditia comparată 
Juxtapunerea unor exemple muzicale (sau chiar a unor lucrări scurte) spre comparaţie poate sprijini înțelegerea 
diferențelor dintre instrumente, a deosebirilor de tempo, dinamică sau caracter. 

În concertul educativ What is orchestration? [Ce este orchestratia?], Bernstein a explicat publicului cât de 
grea este misiunea compozitorului de a alege între numeroase opţiuni în ceea ce privește instrumentele şi 
multiplele combinaţii sonore posibile, exemplificând importanţa alegerii instrumentatiei ideale prin compararea 
unor fragmente muzicale in orchestratia originală şi într-un aranjament. Celebrul solo de flaut, cu care începe 
Preludiul la după-amiaza unui faun de Claude Debussy, a fost exemplificat întâi în original, iar apoi în 
interpretarea trompetei solo; glissando-ul deosebit al clarinetului, cu care începe Rapsodia albastră de George 
Gershwin, interpretat în original, a fost urmat de redarea de către o violă, iar începutul Concertului Brandenburgic 
nr. 3 de Johann Sebastian Bach a fost interpretat întâi în originalul pentru orchestră de coarde şi apoi într-un 
aranjament pentru suflători de alamă. 


* Wallace, Reaching out: a musician's guide to interactive performance, 37 (tr. n.). 

7 Începând din anul 2012, autoarea a activat ca dirijor şi moderator ale concertelor educative din cadrul programului Do Re Mi Start! al 
Academiei Naţionale de Muzică „Gheorghe Dima” din Cluj-Napoca. 

Deosebit de îndrăgite sunt activitățile de audiție comparată, prezentate sub forma unor competiții între 
instrumentiști, în care publicul este invitat să preia rolul juriului. David Wallace oferă exemplul unui concurs între 
diferite instrumente pentru interpretarea melodiei, respectiv a acompaniamentului din mişcarea Variations on a 
Shaker Melody din Appalachian Spring de Aaron Copland, într-un concert din seria Young People's Concerts a 
Filarmonicii din New York, si a unei competitii pentru instrumentul care suná cel mai bine ca o insectá inainte de 
interpretarea lucrării Zborul cărăbușului de Nicolai Rimski-Korsakov, dintr-un concert de familie la 
Tanglewood.!! 


Activităţi de focalizare a atenţiei auditive 

Atenţia auditivă a copiilor nu rămâne decât rareori concentrată pe durata unei piese muzicale integrale. Este unul 
dintre motivele pentru care, în alegerea repertoriului, trebuie luată în considerare durata lucrărilor. Mentinerea 
atenţiei auditive a publicului de copii poate fi sprijinită cu ajutorul unor activităţi menite să focalizeze atenția 
asupra anumitor elemente muzicale din piesa respectivă. Aceste activităţi sunt explicate înainte de interpretarea 
unei piese si pot folosi diverse strategii. Publicul poate fi animat să recunoască un anumit aspect al muzicii cu 
care a fost familiarizat înainte, fiind îndemnat să reacționeze (de cele mai multe ori printr-un gest care nu 
interferează sonor cu interpretarea) la unele elemente ale muzicii în timpul ascultării piesei. Deosebit de eficiente 
pentru focalizarea atenţiei sunt activităţile de modelare a unor aspecte ale muzicii. 


Activităţi de modelare a unor aspecte ale muzicii 

Folosim termenul de modelare, curent în domeniul ştiinţific şi tehnic, pentru activitățile participative, în care 
publicul simulează unul sau mai multe elemente muzicale ale piesei pe care urmează să o asculte. Aceasta duce 
la recunoaşterea acestor elemente în timpul ascultării muzicii. David Wallace consideră că simularea este una 
dintre cele mai influente forme de interactivitate şi recomandă includerea unei asemenea activități în fiecare 
concert!?. În funcție de piesa muzicală, pot fi modelate: o formulă ritmică, o celulă melodică (un interval), tempoul, 
caracterul, elemente programatice, forma muzicală. 


Modelarea unei celule ritmice sau ritmico-melodice 

Modelarea unui element muzical scurt şi foarte pregnant din lucrarea care urmează să fie ascultată poate fi folosită 
frecvent şi cu mare succes. Aceste celule ritmice sau ritmico-melodice pot fi modelate cu vocea prin scandare sau 
cu o formă de body percussion (de cele mai multe ori, bătutul din palme). Modelarea cu vocea poate fi sprijinită 
de activităţi chinestezice simultane”. 

În concertul educativ What is American Music?!* Bernstein a ajutat publicul să înțeleagă ritmul muzicii de 
jazz cu ajutorul modelării sincopelor cu bătutul ritmic din palme de către întregul public. 

În Concertul de Crăciun prezentat pentru copii de către Corul Filarmonicii de Stat „Transilvania” în decembrie 
2014 (fără colaborare cu programul Do Re Mi Start!), pentru care autoarea a conceput moderarea, înaintea 
interpretării colindei americane Jingle Bells a fost modelată cu bătut din palme celula ritmică, care domină întreaga 
piesă (două optimi urmate de o pătrime). 


Modelarea tempoului 

Modelarea tempoului poate fi realizată în multiple feluri: cu vocea, cu ajutorul unor activităţi cu body percussion 
sau cu activităţi de dirijat. Tempoul este unul dintre elementele temporale ale muzicii, care contribuie la impulsul 
natural de a se mișca cu muzica, si astfel modelarea tempoului se poate realiza cel mai eficient prin mișcare ^. 

În concertul educativ Invitaţie la dans, dirijat şi moderat de autoare în cadrul Festivalului Mozart (Cluj-Napoca 
2015), repertoriul a fost alcătuit din dansuri din diferite epoci şi diferite zone geografice şi culturale. Ele au fost 
organizate sub forma unei călătorii imaginare în timp şi spaţiu. Pentru a ilustra programatic călătoritul în diverse 
epoci istorice, a fost ales ca „laitmotiv al călătoriei” dansul Sailor Hornpipe, care se cântă traditional in tempouri 
din ce în ce mai rapide. Copiii au imitat prin rotirea antebratele la nivelul pieptului mișcarea roților trăsurii si 
locomotivei, respectiv a elicelor avionului. Mişcarea a fost executată de public simultan cu interpretarea piesei în 
tempouri din ce în ce mai rapide. Rotile trăsurii se învârtesc foarte încet, locomotiva porneşte lent şi accelerează 
treptat (accelerando), iar elicele avionului se învârtesc foarte repede. Această activitate familiarizează copiii cu 
conceptul de tempo muzical, prin experiența chinestezică directă, fără ajutorul unor explicaţii teoretice, iar 
necesitatea coordonării mișcării cu tempoul muzicii cere ascultarea concentrată a acesteia. Ascultarea aceleaşi 
piese pe parcursul concertului a conferit programului unitate şi a facilitat urmărirea călătoriei muzicale. Apariţia 


1! Wallace, Reaching out: a musician's guide to interactive performance, 28. 

? Wallace, Reaching out: a musician's guide to interactive performance, 25. 

13 Wallace, Reaching out: a musician's guide to interactive performance, 25. 

14 Bernstein, What is American Music?. 

P Levitin, Grahn si London, „The Psychology of Music: Rhythm and Movement". 

în mod repetat a momentului de mişcare cu publicul are şi un rol important în menţinerea atenţiei pe parcursul 
concertului educativ. 


Modelarea timbrului 

O formă deosebit de originală de modelare a fost realizată de L. Bernstein în concertul educativ What is 
orchestration? [Ce este orchestratia?]!6. Publicul, împărţit în două grupuri mari, a „orchestrat” în diverse moduri 
un interval armonic de terță, folosind diferite silabe care creează „timbruri” diferite: pe vocala „u” în piano a fost 
modelat timbrul unei orgi, fredonând pe „hm” timbrul orchestrei de coarde în piano şi bâzâind pe „bz” coardele 
în forte, instrumentele de suflat din lemn cu sunete egale scurte şi ascuţite pe silabele „tick-tick-tick”, iar pentru 
instrumentele de suflat din alamă cu o formulă ritmică tipică (două saisprezecimi şi o pătrime) pe silabele „ta-ka- 


» 


ta. 


Modelarea caracterului muzicii 
Înțelegerea intuitivă a caracterului general al unui fragment muzical sau a unei teme poate fi sprijinită prin diferite 
activități de modelare. Urmează mai jos două exemple de abordare a acestui tip de modelare. 

În concertul From Discord, Find Harmony: A Musical Exploration of Conflict and Resolution, creat pentru 
programul educativ al orchestrei Hudson Valley Philharmonic, moderatorul David Wallace a modelat caracterul 
celor două teme contrastante din Uvertura-fantezie Romeo si Julieta de P. I. Ceaikovski, solicitând publicului să 
imite mişcările cântatului la vioară prin fredonarea melodiei pentru tema dragostei, respectiv să imite cântatul la 
trompetă producând sunete violente pentru muzica ce descrie conflictul dintre familiile eroilor tragediei”. 

L. Bernstein a coordonat o activitate de modelare a caracterului muzicii înainte de ascultarea părții lente din 
Simfonia I de Gustav Mahler, în concertul educativ intitulat Humor in music! [Umor în muzică). Publicul a cântat 
cunoscutul cântec Frére Jacques (în major), al cărui caracter vesel a fost transformat de Mahler într-unul mohorát, 
prin folosirea modului minor. După ce a interpretat el însuşi melodia în varianta modificată, a invitat copiii să 
fredoneze cântecul într-o interpretare cât se poate de ,,mohorátá" [gloomy]. Dirijorul a explicat in continuare 
copiilor cá Mahler a intensificat acest caracter, compunând muzica în stilul unui mars funebru, solicitând ca 
melodia să fie cântată de un singur contrabas, care este şi el un instrument foarte „mohorât”. 


Modelarea unor elemente programatice 

Prin legătura ei cu imagini şi poveşti cunoscute, muzica programatică este mai accesibilă novicilor şi, mai ales, 
copiilor decât muzică absolută. Accesibilitatea poate fi sporită prin modelarea unora dintre elementele muzicale 
pe care compozitorul le-a folosit pentru a ilustra programul extra-muzical al lucrării. 

Pot fi modelate celule simple sau elemente imitative scurte, ca de pildă cucul și pitpalacul din Simfonia 
pastorală de Ludwig van Beethoven (partea a Il-a), sau vocea diferitelor animale din oratoriul Creafiunea de 
Joseph Haydn. Dacă programul extra-muzical este ilustrat de un pasaj mai lung sau chiar de o lucrare (respectiv 
o mişcare) întreagă, poate fi modelată desfăşurarea în timp a acesteia. Un exemplu reprezentativ îl constituie 
lucrările care descriu muzical furtuna. 

Descrierea instrumentală a unei furtuni se întâlneşte în lucrări muzicale din epoca barocului până în secolul 
XX. Furtuna poate fi modelată cu publicul printr-o activitate participativă complexă, în care sunt incluse mai 
multe elemente, în cea mai mare parte chinestezice. Cu ajutorul moderatorului publicul creează o scurtă „lucrare 
muzicală” cu body percussion şi diferite sunete emise cu vocea (suierat, fluierat), pentru a descrie manifestarea 
unei furtuni în natură, urmărind, de preferință, desfăşurarea piesei instrumentale care urmează să fie ascultată. 


Modelarea formei muzicale 

Structura formală a unei lucrări muzicale este unul dintre elementele a căror percepere nu este intuitivă. Unii 
cercetători afirmă cá o conştientizare a contrastelor şi a repetiţiilor care stau la baza formei muzicale este observată 
la copii abia în jurul vârstei de 10 ani.!” Există, însă, metode didactice, care permit înţelegerea conceptului de 
formă și la vârste mai mici. Într-un concert educativ pot fi folosite cu succes activităţi de modelare pentru 
înţelegerea formei unei lucrări muzicale. 

În concertul pentru copii What's so Great about Mozart, prezentat de un ansamblu cameral la Bridgehampton 
Chamber Music Festival, David Wallace, care a conceput și moderat programul, a modelat cu ajutorul publicului 
structura finalului din Cvartetul cu flaut KV 285 de W. A. Mozart, pentru a facilita înţelegerea formei muzicale 
de rondo ca o alternare dintre un refren şi diferite cuplete. Rondoul astfel modelat a avut ca refren originalul din 
cvartetul cu flaut cântat de muzicieni, în timp ce trei cuplete diferite au fost preluate de public: game cântate pe 
metalofon, un solo de tobă de câte un voluntar din public şi cântecul Happy Birthday cântat în cor de întreaga 


16 Bernstein, What is orchestration?. 

7 Wallace, Reaching out: a musician's guide to interactive performance, 104. 
18 Bernstein, Humor in Music. 

'9 Swanwick, „Musical Development Theories Revisited", 239. 

? Wallace, Reaching out: a musician's guide to interactive performance, 71-79. 

sală: „So our rondo will go musicians, metallophone scales, musicians, «Happy Birthday», musicians, drum, 
musicians"?! 

O activitate similará a stat la baza alcátuirii concertului educativ Vine, vine primávara, moderat si dirijat de 
către autoare. Partea întâi din Primăvara lui Antonio Vivaldi este compusă in forma tipică pentru concertele lui 
Vivaldi: A B A C A’ B’ A, şi are indicaţii programatice notate de autor la locurile corespunzătoare din partitură. 

Pentru modelarea temei principale (A), care exprimă bucuria la sosirea primăverii (indicație programaticá 
Giunt'é la primavera [A venit primávara]) publicul a interpretat cântecul de copii Vine, vine primăvara. 
Modelarea celor două secţiuni B, care descriu ciripitul păsărelelor (canto degl ucelli [cântecul pásárilor]) a fost 
realizată prin interpretarea de către muzicieni a unor fragmente muzicale din alte lucrări în care este imitat cântecul 
păsărilor. Pentru secțiunea C (tuoni, lampi [tunete, fulgere]) a fost creată împreună cu publicul o furtună cu body 
percussion, urmată de ascultarea exemplului muzical. Urmărirea modelării formei muzicale a fost înlesnită prin 
adăugarea unor elementelor vizuale prezentate mai jos. 


Activităţi de participare în interpretare 

Una dintre formele cele mai eficiente de interacţiune cu publicul este participarea acestuia în interpretare. „When 
we get an audience to sing a theme, clap a rhythmic accompaniment, or make creative and interpretive decisions 
about music, [... the listeners] become performers and creators in their own right. They experience the joys and 
challenges of making music and gain confidence in their abilities to make musical connections."? Alături de 
comunicarea verbală a interpretilor cu publicul sub forma dialogului, includerea publicului în actul interpretativ 
ajută şi la suprimarea barierelor invizibile între interpreţi şi public: „One of the major achievements of perform- 
alongs is that they totally demolish the delineation between listeners and performers. For a moment, audience 
members enjoy the thrill of being equal partners with great musicians."?? 

Activitátile de participare in interpretare trebuie alese in asa fel incát sá aibá o legáturá evidentá cu programul 
concertului. O activitate participativă aleasă judicios, care subliniază tema concertului, focalizează atenţia 
publicului în vederea ascultării concentrate a următoarei lucrări muzicale sau îi oferă publicului posibilitatea de a 
contribui la interpretarea unei piese alături de muzicienii de pe scenă. Aceasta este una dintre formele cele mai 
eficiente pentru asigurarea atingerii obiectivelor medierii muzicale în concertul educativ. 

În concertele educative pentru un public pregătit în prealabil (ceea ce poate fi realizat, mai ales în cazul 
concertelor pentru clase de şcoală) pot fi incluse activităţi participative mai complexe, pe care publicul le-a putut 
studia înaintea concertului. O descriere a activităţii cu note şi exemple muzicale (pe un CD întocmit anume sau 
cu linkuri de internet) este comunicată cadrelor didactice în cadrul unui seminar sau prin internet. Există 
numeroase exemple pentru acest fel de a pregăti activităţile de participare a publicului pentru concertele educative, 
dintre care amintim doar câteva: programul Link Up (oferit de Carnegie Hall la New York şi reprodus în multe 
alte oraşe din SUA si din alte ţări), programul Discovery (London Symphony Orchestra), programul Klassik zum 
Staunen (Münchner Rundfunkorchester). 


Participare vocalá 

Pentru copii, folosirea vocii este naturală, iar intonarea unui cântec îi bucură pe cei mai multi dintre ei. Includerea 
unui cântec pe care copiii îl pot cânta împreună cu ansamblul instrumental de pe scenă în programul concertului 
educativ este una dintre activităţile participative cele mai îndrăgite. Cântatul colectiv al unui cântec ales la 
întâmplare are, desigur, un efect social şi chiar muzical pozitiv, arătându-le copiilor bucuria cântatului în cor. Dar 
impactul unui cântec ales în asa fel încât să se încadreze logic în desfășurarea concertului, printr-o legătură 
evidentă cu tema generală a acestuia, de preferință cu una dintre lucrările muzicale din program, este mult mai 
puternic, cântecul putând fi folosit pentru focalizarea atenţiei sau pentru facilitarea înţelegerii unor elemente 
muzicale. 

Întrucât majoritatea concertelor educative se adresează unui public care nu a fost pregătit în prealabil, trebuie 
întâi constatat gradul de familiaritate cu cântecul, după care se procedează, la nevoie, la studiatul cântecului cu 
sala. În cazul cântecelor necunoscute, procesul de însușire se desfășoară destul de repede şi, curând, sala poate 
cânta împreună cu instrumentiști. 

Concertul pentru copii din seria New York Philharmonics Young People's Concerts dedicat epocii barocului 
(primul din cele patru concerte ale stagiunii 2006-2007, cu tema The Ages of Music) a utilizat cântecul Happy 
Birthday pentru ilustrarea caracteristicilor genului Aria da capo şi a stilului vocal ornamentat tipic pentru baroc. 


>» a. 


?! „Aşadar, rondoul nostru va fi așa: muzicienii, game pe metalofon, muzicienii, «Happy Birthday», muzicienii, toba, muzicienii.” in: Wallace, 
Reaching out: a musician's guide to interactive performance, 75 (tr. n.). 

% „Când invităm publicul să cânte o temă, să bată din palme un acompaniament ritmic sau să ia hotărâri creative şi interpretative despre 
muzică, ascultătorii devin interpreti si creatori ei înşişi. Aceştia resimt bucuriile si provocarea de a face muzică si capătă încredere în propriile 
abilități de a face conexiuni muzicale” (Wallace, Reaching out: a musician's guide to interactive performance, 12, tr. n.). 

% „Una dintre realizările majore ale activităţilor de participare în interpretare este faptul că ele abolesc complet graniţele dintre ascultători si 
interpreţi. Pentru un moment, membrii publicului se bucură cu entuziasm de ocazia de a fi parteneri egali ai marilor muzicieni” (Wallace, 


Reaching out: a musician's guide to interactive performance, 27, tr. n.). 

Dupá ce dirijorul si moderatorul concertului Delta David Gier a gásit in salá un copil a cárui zi de nastere era 
exact în data concertului, publicul a fost invitată să cânte cântecul Happy Birthday în cinstea lui. Apoi, a intrat din 
spatele sălii, trecând prin public, o soprană de coloraturá cu costum si perucă barocă, care s-a alăturat cântecului, 
adăugând câteva ornamente de virtuozitate. În continuare, a cântat pe scenă un aranjament al cântecului în stilul 
unei arii tipice pentru baroc. În concertul pentru copii What's so Great about Mozart, cântecul Happy Birthday, 
cântat de întregul public, a fost folosit ca unul dintre cupletele unui rondo din activitatea de modelare a formei. 

În concertul educativ Invitaţie la dans din cadrul programului Do Re Mi Start!, care a avut ca temă dansuri din 
diverse epoci si zone geografice, a fost inclus cântecul popular românesc Alunelu?, înlocuit în concertele 
prezentate în limba maghiară cu cântecul Haj tanc. Textele ambelor cântece subliniază importanţa dansului şi sunt 
astfel strâns legate de titlul şi tematica concertului. 

Pentru concertul educativ Pungufa cu doi bani din cadrul programului Do Re Mi Start], care a urmărit firul 
basmului de Ion Creangă, a fost compusă pentru strigătul cocoșului, care apare ca un laitmotiv pe parcursul 
basmului (Cucurigu boieri mari, dati pungufa cu doi bani!), o melodie simplă, pe care copiii au invátat-o cu mare 
uşurinţă, interpretând acest „cântec al cocoșului” de mai multe ori pe parcursul concertului. 

Concertul educativ Melodia costumată a avut ca obiectiv înţelegerea conceptului muzical de temă cu 
variatiuni. Pentru realizarea acestui obiectiv au fost folosite și fragmente din Variafiunile pentru pian KV 265 de 
W. A. Mozart (Zwölf Variationen in C über das französische Lied ,, Ah, vous dirai-je Maman"), instrumentate, 
fiecare, diferit: pentru cvartet de coarde, pentru oboi, clarinet, fagot, trompetă şi pian. Tema aleasă de 
W. A. Mozart este un cântec francez din secolul al XVIII-lea, a cărui melodie a devenit, împreună cu versurile 
poeziei Twinkle, Twinkle Little Star scrisă de Jane Taylor? (1783-1824), un cântec de leagăn foarte cunoscut, 
tradus în limba română cu textul Stea, steluță ce lucești. Faptul că publicul a cântat cântecul, a cărui melodie este 
tema variatiunilor, a facilitat recunoașterea temei în muzica lui W. A. Mozart. 


Participare cu body percussion 
O formă de participare deosebit de atractivă pentru copii este folosirea unor secvenţe de body percussion împreună 
cu muzica interpretată pe scenă. 

Forma cea mai simplă de a participa în acest fel este bătutul din palme împreună cu pulsul muzicii. Aceasta 
apare adesea spontan în manifestări muzicale informale, mai ales în cele de muzică pop. La concertele de Anul 
Nou ale Filarmonicii din Viena se menţine de multi ani tradiţia ca publicul să bată din palme împreună cu 
Radetzky-Marsch de Johann Strauss-tatăl, care se cântă întotdeauna ca unul dintre bisuri, dirijorul coordonând 
intrările şi dinamica aplauzelor ritmice ale publicului. 

Activităţile cu body percussion pot fi incluse atât simultan cu muzica (ca participare în interpretare), cât si 
pentru modelare. O formă mai elaborată decât aplaudarea cu pulsul muzicii este bătutul din palme al unei formule 
ritmice. Pentru a repeta o formulă ritmică cu valori diferite, coordonarea cu muzica interpretată pe scenă, ca şi 
coordonarea cu ceilalți participanți din public, cere o mai mare concentrare a atenţiei şi o mai bună coordonare 
motrică. În Concertul de Crăciun din anul 2014 al Corului Filarmonicii de Stat „Transilvania”, după modelarea 
celulei ritmice de bază cu bătut din palme, aceasta a fost repetată ostinato împreună cu cântecul american Jingle 


bells, interpretat de cor. 


Ex. 1. Formula ritmică de acompaniament la Jingle bells 


În concertul pentru copii What is American Music”, L. Bernstein a introdus o activitate cu body percussion 
pentru înţelegerea ritmului sincopat: publicul a bătut întâi din palme un puls regulat, peste care percutionistii 
orchestrei au cântat un ritm sincopat de Charleston, iar apoi rolurile au fost inversate şi publicul (cu ajutor din 
partea dirijorului) a modelat ritmul sincopat. 


Participare cu instrumente 
Participarea publicului în interpretare folosind instrumente poate fi realizată fie cu instrumente foarte simple de 
percuție distribuite publicului la concert, fie cu instrumente muzicale aduse de ascultători de acasă. Cea dintâi 
formă presupune un efort financiar substanţial pentru organizatori, iar cea de-a doua este posibilă doar în 
concertele pregătite în prealabil. 

Un exemplu deosebit îl constituie programul educativ Link Up”, iniţiat în 1985 la New York de Carnegie Hall 
si Weill Institute pentru elevi de clasele 3-5. Clasele şcolilor partenere, care participă la program, sunt pregătite 
pe parcursul anului şcolar de cadrele lor didactice, care au participat la un workshop de dezvoltare profesională 


2 Cântec şi dans popular din Oltenia. 

25 Taylor, The Autobiography and Other Memorials of Mrs Gilbert, Formerly Ann Taylor, 200. 
2 Bernstein, What is American Music?. 

?! Beyond the Stage — Stories from Carnegie Hall's Weill Music Institute, 14, 40-41. 

obligatoriu. Copiii învaţă să cânte o piesă uşoară la flauto dolce (în unele şcoli si la vioară), pe care o interpretează 
în concertul final împreună cu o orchestră profesionistă. Programul a fost adoptat, în parteneriat cu Carnegie Hall, 
de multe alte orchestre si a fost planificat în anul şcolar 2019/2020 de 115 orchestre din SUA si din multe alte țări 
ale lumii (Canada, China, Columbia, Japonia, Kenya, Spania), oferind mai multor sute de mii de copii o experiență 
muzicală participativă unică. Un asemenea program este posibil doar cu ajutorul financiar a unor donaţii. 


Copii interpreţi pe scenă 
Integrarea în program a unei lucrări interpretate de copii pregătiți se folosește cu succes în concertele educative. 
Aceasta nu este o activitate participativă a întregului public, dar constituie un exemplu pozitiv pentru copiii din 
sală, care constientizeazá posibilitatea ca un grup de copii de vârsta lor (grupul este de preferat solistului) să 
participe, alături de muzicienii profesionişti, la actul interpretativ de pe scenă. În repertoriul concertelor educative 
ale orchestrelor din SUA este inclusă adesea o lucrare solistică, în care câştigătorul unui concurs organizat de 
orchestră pentru tineri instrumentiști are posibilitatea de a cânta, pe scenă, cu acompaniament de orchestră. 
Elementele de mediere muzicală descrise, exemplificate şi prezentate mai sus, trebuie incluse într-o îmbinare 
armonioasă în moderarea bine chibzuită si atractiv prezentată a unui concert educativ. 


Analiza concertului educativ Carnavalul animalelor 

Începând din anul 2012, autoarea a activat ca dirijor şi moderator al unor concerte educative în 17 programe 
diferite, care au fost prezentate de mai multe ori, atât la Cluj-Napoca, cât şi în alte localități din ţară, totalizând un 
număr de 104 de reprezentații. Din totalul de 104 de concerte, 83 au fost organizate pentru grădiniţe si şcoli, iar 
21 pentru copii şi familiile acestora. 18 dintre concerte s-au desfăşurat în cadrul a trei festivaluri anuale: Festivalul 
Mozart la Cluj-Napoca (4 concerte), Zilele Castelului Banffy la Bontida (8 concerte) şi RestArt Music Festival la 
Satu-Mare (6 concerte). Majoritatea programelor au fost prezentate atât în concerte moderate în limba română, 
cât şi în reluări în limba maghiară. 

În toate aceste concerte autoarea, vorbitoare bilingvă de română şi maghiară, şi-a asumat rolul de dirijor și 
moderator. Din experienţa exemplelor de bună practică este cunoscut că un moderator din rândul muzicienilor 
interpreti ai concertelor este perceput de public ca o persoană mai credibilă în ceea ce priveşte „explicarea” muzicii 
cântate. Astfel moderatorul a făcut, ca dirijor, parte dintre muzicienii interpreţi, ceea ce prezintă şi avantajul de a 
reduce timpul de repetiţie pentru concert, mai ales în cazul unor ansambluri camerale care nu sunt stabile, ci se 
întrunesc numai pentru concertul educativ. 

Concertul educativ Carnavalul animalelor face parte din seria de concerte educative dirijate şi moderate de 
autoare în cadrul programului educativ Do Re Mi Start!. Concertul va fi prezentat după următoarele criterii: 
concepţia şi obiectivele muzical-pedagogice; temă, abordare, titlu; public, locaţie, durată; repertoriu si 
desfășurare; elemente de mediere muzicală în moderare (explicaţia verbală şi dialogul cu publicul, exemple 
muzicale, audiție comparată, activităţi de focalizare a atenţiei auditive, activităţi de modelare/simulare a unor 
aspecte ale muzicii, activităţi de participare la interpretare); elemente vizuale. Un tabel sinoptic al întregului proces 
de concepere si realizare şi al tuturor părților componente ale concertului educativ analizat se găsește la sfârșitul 
studiului. 


Concepţia si obiectivele muzical-pedagogice ale concertului 

Concertul a fost conceput pentru copii între 5-10 ani, pornind de la suita Carnavalul animalelor de Camille Saint- 
Saéns. Obiectivul muzical-pedagogic primar a fost o înţelegere intuitivă a muzicii programatice si a 
caracteristicilor ei. Instrumentatia unora dintre mişcările suitei a fost folosită şi cu scopul de a facilita cunoaşterea 
anumitor instrumente muzicale si a caracteristicilor construcției, respectiv cunoaşterea sonoritátii acestora. 


Temă, abordare, titlu 

Tema concertului a fost portretizarea muzicală a unor animale, abordarea pornind de la diversele moduri de 
caracterizare a acestora prin muzică, de la simplu la complex. Iniţial au fost introduse lucrări şi activități pentru 
imitarea cu instrumente muzicale a „vocii” animalelor, pe care copiii o cunosc prin diferite onomatopee, după 
care a urmat un mod mai puţin direct de caracterizare, oferit de felul de a se mișca al fiecărui animal: cangurii 
topáie, elefantul este mare şi se mișcă greoi, broasca țestoasă se mișcă foarte lent. Ca titlu al concertului educativ 
a fost păstrat numele original al lucrării muzicale: Carnavalul animalelor. 


Public, locaţie, durată 

Concertul educativ a fost conceput pentru grupe de grădiniță şi clase de şcoală primară cu copii în vârstă de 5-10 
ani şi a fost prezentat întâi la Cluj-Napoca, în Studioul de concerte al Academiei clujene, după care a fost repetat 
în mai multe oraşe din ţară, totalizând un număr de 9 reprezentații. Capacitatea sălilor de concert a fost de 200- 
400 locuri. Durata concertelor a fost de circa 40 de minute. 

Repertoriul si desfășurarea concertului 

Repertoriul a fost alcătuit din mișcări extrase din suita Carnavalul animalelor de C. Saint-Saëns. Concertul a fost 
susținut de un ansamblu cameral corespunzător instrumentatiei originale a lucrării: două piane, două viori, violă, 
violoncel, contrabas, flaut, clarinet, percuție. Având în vedere că mişcarea Nr. 7, Aquarium, a cărei instrumentatie 
include armonica de sticlă, nu a fost inclusă în repertoriul concertului, percutionistul a cântat doar la xilofon. 

Suita Carnavalul animalelor, căreia compozitorul i-a adăugat subtitlul Grande fantaisie zoologique, este o 
lucrare programatică, alcătuită din piese scurte, care portretizează diferite animale. Ea este folosită foarte frecvent 
în concerte educative pentru copii?*. Decizia de a aborda prezentarea portretizării animalelor în funcţie de 
mijloacele muzicale folosite a dus la includerea în repertoriul concertului a numai zece din cele paisprezece 
mișcări din suita lui C. Saint-Saéns şi la schimbarea ordinii originale a pieselor. Ordinea aleasă pentru acestea este 
indicată în tabelul sinoptic din finalul studiului. 

Repetarea programului de mai multe ori a oferit ocazia de a face mici schimbări în desfăşurarea concertelor. 
Astfel, activitatea de modelare premergătoare piesei, care portretizează măgarii (Nr. 8)”, a fost adăugată ulterior. 
Dialogul cu publicul a fost adaptat reacțiilor copiilor din sală, iar contribuţia instrumentiştilor la moderare a variat 
în funcție de muzicienii care au participat. Este de menţionat că, pentru concertele educative prezentate în limba 
maghiară, nu este suficientă traducerea textului moderatiei, ci sunt necesare si adaptări la distribuirea textului 
pentru instrumentisti, în funcție de fluenta acestora în limba maghiară. 

Mişcării lente, care portretizează muzical broastele țestoase (Nr. 4, Tortues) i-a fost juxtapus Cancan-ul din 
opereta Orphée aux enfers [Orfeu în infern] de Jacques Offenbach. Folosirea pentru broaştele țestoase a muzicii 
unui dans frenetic în tempo foarte rapid, care era la modă în Parisul din timpul în care a fost compus Carnavalul 
animalelor, este una dintre multiplele glume muzicale pe care C. Saint-Saéns le-a presărat în lucrarea sa. El 
prezintă tema din Cancan, modificând instrumentatia originală din registrul acut dominat de piculină, prin mutarea 
acesteia în registrul grav al corzilor, reducând tempoul rapid la Andante maestoso şi schimbând dinamica de la 
fortissimo la pianissimo. Pentru concertul educativ, am realizat un aranjament al fragmentului de J. Offenbach, 
folosind instrumentatia suitei lui C. Saint-Saëns. 

La începutul concertului, a fost evidenţiată fanfara?’ cu care este primit leul, ca rege al animalelor (Nr. 1). În 
prima parte, au fost prezentate, apoi cântate, piesele în care animalele sunt caracterizate prin „vocea” lor. Acesta 
este modul cel mai sugestiv de a portretiza un animal, pe care copiii îl pot înţelege cel mai uşor — întrucât le este 
familiar —, datorită cunoașterii onomatopeelor respective: măgarul face /-A, găina face cot-co-dac, cucul cântă cu- 
cu. Animalele şi vocile lor au fost prezentate în următoarea ordine: Nr. 1 (leul rage), Nr. 8 (măgarul strigă /-A), 
Nr. 2 (găinile cotcodăcesc şi cocoşul cântă), Nr. 9 (cucul cântă cu-cu), Nr. 10 (păsările ciripesc). 

În a doua parte, au fost prezentate piesele în care animalele sunt caracterizate prin felul lor de a se mişca. 
Această formă de a ilustra cu mijloace muzicale ideea programatică este ceva mai puţin directă decât imitarea 
vocii, dar portretizarea animalelor din piesele lui C. Saint-Saéns poate fi uşor înţeleasă de copii, mai ales dacă 
moderarea foloseşte elemente de mediere alese corespunzător. Astfel, copiii recunosc cangurii care topáie (Nr. 6), 
elefantul care încearcă să danseze, dar se mişcă greoi fiind atât de mare (Nr. 5), broaștele țestoase care se mișcă 
foarte încet (Nr. 4). Publicul cunoscător recunoaşte citatele muzicale folosite, cu mult umor de compozitor în 
portretizarea elefantului (Dansul silfilor din Damnaţiunea lui Faust de H. Berlioz şi Dansul zánelor din Visul unei 
nopți de vară de F. Mendelssohn) si în portretizarea broaştelor țestoase (Cancan din Orfeu în infern de J. 
Offenbach). Aceste „indicaţii” pot fi date şi copiilor, prin interpretarea unor fragmente din piesele din care provin 
citatele, care pot fi comparate cu felul în care sunt folosite de C. Saint-Saéns. În programul concertului a fost 
inclus Cancan-ul lui J. Offenbach alături de Broastele țestoase pentru o activitate de audiție comparată. Dirijorul 
a început prin întrebarea provocantă „Oare cum ar suna dansul broastelor țestoase? Asa?" urmată in attacca de 
interpretarea Cancan-ului. După ascultarea muzicii rapide a dansului lui J. Offenbach, răspunsul negativ al 
copiilor a fost unanim. Exactitatea răspunsului, care se bazează pe cunoaşterea faptului că broaștele țestoase se 
mişcă foarte încet, a fost confirmată şi s-a stabilit împreună cu publicul că muzica trebuie, deci, cântată si ea foarte 
rar. Apoi dirijorul a anunţat că se va cânta foarte încet (pianissimo), „aşa cum se cuvine pentru nişte broaşte 
țestoase bătrâne”, indicând necesitatea liniştii absolute în sală. Pentru Elefant s-a renunţat la o activitate similară. 
Această activitate a fost inclusă în schimb în moderarea concertului educativ Arca lui Noe si este descrisă în 
studiul de caz dedicat concertului respectiv. 

Prezentarea piesei ce portretizează fosilele (nr. 12) a fost adaptată vârstei publicului. În ciuda dimensiunilor 
reduse, piesa este plină de glume muzicale, căci compozitorul introduce multiple „fosile muzicale”: citate din 
propriul Danse macabre, din Bărbierul din Sevilla de G. Rossini, din cântecul Partant pour la Syrie?!, ba chiar si 
o fugă (în plin romantism, fuga era o formă muzicală într-adevăr „„fosilă”) pe tema cântecului popular Ah, vous 


28 Titeica, Concertul educativ pentru copii-repertoriu şi aspecte vizuale, 81. 

? Vezi mai jos, Modelarea unei celule melodice. 

? Vezi mai jos, Exemple muzicale. 

?! Cântecul a fost compus în 1809 de Hortence de Beauharnais, fiica vitregă a lui Napoleon Bonaparte, devenită Hortence Bonaparte, prin 
căsătoria cu fratele lui Napoleon. Baldassarre, „Music, Painting and domestic Life: Hortense de Beauharnais in Arenberg”, 51. Cântecul, pe 
text de Alexandre de Laborde, a fost inspirat de campania lui Napoleon în Egipt. 

dirais-je maman. Toate aceste detalii sunt greu de înţeles pentru copii cu vârste începând de la 5 ani; ele se pretează 
mai degrabă unui concert educativ pentru copii mai mari, mai ales dacă acest concert este precedat de activităţi 
pregătitoare în şcoli sau ateliere de mediere muzicală. Pentru copiii din publicul concertelor noastre, am identificat 
fosilele cu dinozauri, care le sunt cunoscuţi. Tema principală a Fosilelor (tema din Dansul macabru în metru 
modificat: de la valsul în 3/4 al dansului la 2/2) este încredinţată xilofonului, care imită astfel oasele fosilelor. 
Acest aspect programatic ilustrativ este singurul care a fost evidenţiat pentru publicul de copii. 

Înaintea mişcării finale (Nr. 14), s-a introdus o scurtă recapitulare verbală a întregului concert, indicând că și 
muzica face o asemenea recapitulare, readucând teme caracteristice ale unora dintre animale, în dansul lor final. 
Ca bis a fost repetată piesa finală, la care publicul a fost invitat să participe cu aplauze dirijate*?. Ascultarea 
interpretării fiecărei piese a fost precedată de explicaţii, care au reieşit mai ales din dialogul ghidat cu publicul. 

Unele dintre piesele din Carnavalul animalelor au fost folosite şi pentru evidenţierea anumitor instrumente: 
clarinetul (Nr. 9), flautul (Nr. 10), pianul (Nr. 6), contrabasul (Nr. 5), xilofonul (Nr. 12). Caracteristicile 
instrumentului respectiv au fost ilustrate prin exemple muzicale. Unele caracteristici au fost în parte deduse de 
copii, prin dialogul cu publicul si prin auditia comparată. Comparatia vizuală a instrumentelor cu coarde, ca si 
intrarea în scenă a xilofonului??, au facilitat cunoaşterea trăsăturilor caracteristice ale instrumentelor. 


Elemente de mediere muzicală în moderare 

Explicaţia verbală şi dialogul cu publicul 

Datorită familiaritátii copiilor cu animalele, am redus explicaţiile verbale la minimum, recurgând în cea mai mare 
parte la dialogul cu publicul. Cele câteva explicaţii, de pildă despre faptul că dinozaurii nu mai trăiesc de mult, 
dar că oasele lor au fost găsite în pământ, sau despre xilofon şi plăcile lui de lemn care sunt lovite cu ciocănele, 
au fost date de instrumentiști. 


Exemple muzicale 

Atât pentru demonstrarea felului în care muzica portretizează animalele, cât şi a caracteristicilor unor instrumente, 
au fost folosite numeroase exemple muzicale. Exemplificarea sonoritátii clarinetului a fost introdusă cu primele 
măsuri ale instrumentului din Cvintetul pentru clarinet şi coarde în La major, KV 581 de W. A. Mozart, fragment 
ales pentru faptul că acoperă în doar două măsuri un ambitus de peste două octave şi demonstrează agilitatea 
instrumentului: 


l l Allegretto —— D= — 
Clarinetto in [i * eB aea TE 
tto in A 37 dei, did F 


Ex. 2. W. A. Mozart: Cvintetul pentru clarinet si coarde în La major, KV 581 (clarinet solo) 


Sonoritatea flautului a fost exemplificată cu primele măsuri din Volière (Nr. 10), iar cea a xilofonului, cu tema 
din Fosile (Nr. 12). 

Un caz deosebit îl reprezintă exemplificarea fanfarei cu care este introdus leul, ca rege al animalelor (Nr. 1). 
După exemplificarea făcută de către moderatoare cu vocea, imitând cu pumnul la gură o fanfară (tu tu-tu tuu), a 
urmat constatarea faptului că nu există trompete care să cânte ca o fanfară. Pianista s-a oferit să arate că poate 
cânta asemenea unei fanfare la pian. 


Allegro ma non troppo 


ez t iii $435 s sis 
ppt ptr 


tu tu-tu tu tu tu-tu tu tu tu-tu tu 


Ex. 3. C. Saint-Saéns: Fanfara regală (pian 2) din Carnavalul animalelor (Nr. 1) 


Un numár de exemple muzicale au fost cántate pentru a ilustra caracteristicile respectivelor animale. Rágetul 
leului (Nr. 1) a fost exemplificat cu vocea, pentru a putea fi apoi mai uşor identificat in varianta instrumentală, 
care variază de la o apariţie la alta a motivului. Recunoaşterea a fost facilitată prin adăugarea unui element vizual. 
Pianul imită atât cântecul cocosului (Nr. 2), cât şi topáitul cangurilor (Nr. 6): 


Vezi mai jos, Activităţi de participare în interpretare. 
? Vezi mai jos, Elemente vizuale. 

Ex. 4. C. Saint-Saéns: Motivul cocosului (pian 1) din Carnavalul animalelor (Nr. 2) 


Cei doi canguri apar pe rând, întâi topáind (exemplul muzical: măsurile 1-3 în 4/4), pentru a se opri brusc „să 
tragă cu urechea dacă nu este vreun duşman prin apropiere” (exemplu muzical: măsurile 4-6 în 3/4): 
Accel. is : js 


Moderato 


Ex. 5. Saint-Saéns: Cangurul (pian 2) din Carnavalul animalelor (Nr. 6) 


Auditia comparatá 
În moderare au fost incluse mai multe activităţi de audiție comparată, atât pentru a sublinia caracteristicile muzicii, 
cât şi pentru a evidentia sunetul diferitelor instrumente. 

Alegerea „celui mai bun măgar”, respectiv a instrumentului cel mai potrivit pentru interpretarea celulei 
melodice I-A pe care publicul o modelase* s-a desfășurat sub forma unui concurs. Pianista şi contrabasistul au 
cântat sexta coborâtoare de câte două ori, alegând intr-adins o variantă care să le apară copiilor „greşită”: pian în 
registrul hiper-acut, contrabas în registrul hiper-grav. Violonistul s-a oferit apoi să imite şi el măgarul, spunând 
că instrumentul său este cel mai potrivit pentru acest rol, după care a cântat primele două măsuri din lucrarea lui 
C. Saint-Saéns. În urma audierii celor trei variante copiii au fost de acord că varianta prezentată de vioară 
corespunde cel mai bine vocii măgarului. 

Concursul pentru desemnarea instrumentului care poate să imite cotcodăcitul găinii „la fel de fidel ca 
publicul”, după ce acesta tocmai modelase motivul muzical corespunzător“, a dus la o „ceartă” între muzicieni. 
Cearta a fost planificată pornind de la faptul că, în piesa muzicală, motivul găinii apare la mai multe instrumente. 
Aşadar, instrumentele concurente au cântat fiecare motivul cotcodăcitului, şi anume în ordinea în care apar în 
partitură. Dirijorul concertului a „decis” că toate instrumentele pot imita găina foarte bine, ceea ce au dovedit 
cântând piesa integral. 

Un alt tip de audiție comparată a fost folosit pentru a ilustra felul în care compozitorul portretizează broastele 
țestoase (Nr. 4), aláturánd piesei lui C. Saint-Saëns Cancan-ul lui J. Offenbach. 


Activităţi de focalizare a atenţiei auditive 

Cucul în adâncul pădurii 

Copiilor nu le este uşor să-şi mențină atenția concentrată pe întreaga durată a unei piese în tempo relativ lent şi cu 
dinamică redusă. Piesa lui C. Saint-Saéns, care portretizează „cucul în adâncul pădurii”, instrumentatá pentru 
clarinet şi două piane, durează aproximativ două minute şi are pentru piane indicatia dinamică sempre pianissimo. 
Este de remarcat că indicatia dinamică forte pentru clarinet trebuie înţeleasă în corelaţie cu indicatia care cere 
clarinetului să cânte în spatele scenei (dans la coulisse). 

Pentru a ajuta copiii să asculte concentrat, s-a folosit o activitate menită să le focalizeze atenţia asupra motivul 
clarinetului (cântecul cucului). Copiii au fost întrebaţi întâi dacă ştiu cum cântă cucul, răspunsul acestora fiind 
urmat de repetarea onomatopeei „cu-cu” pe un interval coborâtor condusă de dirijor. Apoi, clarinetistul a 
demonstrat din avanscená terta descendentă care imită cântecul cucului. Fără a numi explicit programatismul 
muzical, dirijorul-moderator a descris cucul, care primăvara poate fi auzit cântând în adâncul pădurii. Cele două 
pianiste au fost desemnate pentru a cânta „muzica pădurii”, pe care au exemplificat-o cu câteva măsuri de acorduri 


3 Vezi mai jos, Modelarea unei celule melodice. 
35 Vezi mai jos, Modelarea unei celule ritmico-melodice. 

in pianissimo. Clarinetistul a fost trimis apoi „în adâncul pădurii”, adică în spatele unui paravan, ca să cânte „cu- 
cu” de acolo. 


Ex. 6. C. Saint-Saéns: Cucul din Carnavalul animalelor (măsurile 1-5) 


În continuare, s-a introdus o activitate chinestezică sub forma unui „joc”, în care copiii au preluat rolul cucului 
ascuns în adâncul pădurii, unde iese de după un copac de fiecare dată când cântă „cu-cu”. Palmele ridicate în fata 
obrazului au reprezentat copacul de după care copiii au trebuit să scoată scurt capul la fiecare cântec de cuc. 
Acoperirea ochilor focalizează atenţia la stimuli auditivi, prin întreruperea receptării de stimuli vizuali şi a ajutat 
publicul să reacționeze la fiecare apariţie a motivului clarinetului. Pe parcursul piesei, motivul clarinetului s-a 
repetat de 17 ori. Prin focalizarea atenției asupra motivului clarinetului, copiii au urmărit întreaga piesă în mod 
concentrat, pentru a putea juca rolul cucului la momentul potrivit. Datorită nuantei generale de pianissimo a piesei 
şi a dorinţei de a auzi motivul muzical la care urmau să reacționeze prin mişcare, activitatea s-a desfăşurat într-o 
linişte care a depăşit orice aşteptare. La toate reprezentațiile concertului educativ Carnavalul animalelor, 
activitatea s-a desfăşurat conform aşteptărilor şi s-a bucurat de un deosebit succes la copii. 


Marşul regal al leului 

Un caz particular de focalizare a atenţiei îl constituie folosirea în acest scop a unui element vizual adăugat anume. 
Motivul muzical cu care compozitorul imită răgetul leului a fost vizualizat cu ajutorul unui cap de leu decupat din 
carton. Prin ridicarea acestuia din spatele pianelor la fiecare din cele şase apariţii ale motivului, atenția publicului 
a fost îndreptată asupra motivului muzical, care a putut fi recunoscut cu uşurinţă. 


Ex. 7. C. Saint-Saéns: Răgetul leului din Carnavalul animalelor (Nr. 1) 


Prezentarea xilofonului 

Instrumentul a fost introdus abia in a doua parte a programului, acesta fiind adus in avanscená de cátre 
instrumentistul însuşi, pentru a imita oasele de dinozaur. Intrarea regizată şi explicaţiile date cu privire la 
trăsăturile instrumentului au focalizat atenţia copiilor asupra piesei Fossiles, interpretată ulterior. 


Activităţi de modelare a unor elemente muzicale 

Modelarea unei celule melodice 

Două dintre concertele educative dirijate şi moderate de către autoare au ca temă centrală descrierea muzicală a 
diferitelor animale: Carnavalul animalelor şi Arca lui Noe. Piesa în care C. Saint-Saéns descrie măgarii (Nr. 8) a 
figurat în programul ambelor concerte. În moderarea acestora s-a introdus o activitate de modelare chinestezică a 
celulei melodice (salt coborâtor), care se repetă pe parcursul întregului portret muzical al măgarilor. 

8va-: 


Ex. 8. Modelarea mágarului din Carnavalul animalelor 


După ce publicul a imitat strigătul 7-A, I-A al măgarului, moderatorul a adăugat celor două sunete mişcări 
ample ale braţului: acesta a ridicat braţul pe sunetul ,„I” iar apoi l-a coborât pe sunetul ,,A", modelând coborârea 
de la sunetul înalt la cel grav. 


Modelarea unei celule ritmico-melodice 
După ce s-a stabilit prin dialog cu publicul cum cotcodáceste găina, a urmat o activitate de modelare a ritmului si 
a intervalului melodic, alese de compozitor pentru imitarea găinilor. 


Allegro moderato > > > 


Ex. 9. Găina din Carnavalul animalelor 


Modelarea a avut o componentă vocală şi una chinestezică. Copiii au fost invitaţi să cânte împreună co-co-co- 
co-da, menţinând ritmul şi saltul de cvintă ascendentă din original. 


co-co-co-co-co-co - da CO-CO-CO-CO-CO-CO - da 
Exemplul 10. Modelarea cotcodăcitului găinilor din Carnavalul animalelor 


În acelaşi timp, dirijorul a „modelat” cu mâna (palma întoarsă spre sol) în aer, atât ritmul cu mici mișcări pe 
orizontală la nivelul pieptului pentru optimi, cât şi saltul melodic, prin ridicarea mâinii deasupra capului cât 
permite lungimea braţului. 


Activităţi de participare în interpretare 

Participarea publicului cu body percussion 

Piesa finală a suitei (Nr. 14), cu care s-a încheiat concertul, a fost repetată ca bis, acest prilej fiind folosit pentru 
o activitate de participare a publicului cu aplauze pe pulsul muzicii. În spiritul tradiţiei aplaudatului ritmic o dată 
cu muzica la Radetzky Marsch de J. Strauss, copiii au fost invitati să bată ritmic din palme împreună cu muzica si 
să urmărească semnalele dirijorului pentru a „interpreta” la pasajele în forte şi a păstra liniştea la cele în piano. 


Elemente vizuale 
Activitatea de focalizare a atenţiei asupra motivului muzical al răgetului leului“ a fost facilitată prin adăugarea 
unui element vizual în forma unui cap de leu decupat din carton. Un muzician ascuns în spatele pianelor a ridicat 
capul de leu deasupra pianelor conform partiturii, indicând vizual fiecare dintre cele şase apariţii ale motivului si 
îndreptând atenţia asupra motivului receptat auditiv. 

În moderarea premergătoare piesei, care portretizează elefantul (Nr. 5), s-a adăugat un moment vizual pentru 
a compara dimensiunea instrumentelor cu coarde. Moderatorul a purtat întâi un dialog cu copiii pentru a alege 
împreună instrumentul cel mai potrivit pentru rolul elefantului. Omitánd în mod deliberat contrabasul, acesta a 
invitat ceilalți muzicieni cu instrumente cu coarde în avanscenă, unde s-au aliniat în ordinea crescătoare a mărimii 
instrumentelor: vioara I, vioara II, viola şi violoncelul. După compararea instrumentelor, în dialog cu publicul, s- 
a stabilit cá cel mai mare instrument si deci cel mai potrivit pentru un elefant este violoncelul. Dar contrabasistul, 
care a intervenit apoi şi s-a aşezat în rând cu ceilalți, a dovedit că instrumentul său este mult mai mare decât toate 
celelalte instrumente cu coarde. Publicul a aprobat şi a fost de acord ca dansul elefantului să fie interpretat de către 
contrabas. 


3 Vezi mai sus, Marșul regal al leului. 

Prezenţa pe scenă a muzicienilor si a instrumentelor acestora constituie un element vizual inerent unui concert 
live. Considerăm, însă, că faptul că s-a regizat o intrare „teatrală” în scenă a xilofonului înainte de piesa în a 
cărei instrumentatie acesta joacă rolul principal, poate fi clasificat ca element vizual adăugat, care a fost folosit 
pentru focalizarea atenţiei asupra instrumentului. 

Un element vizual a fost adăugat, cu scop de amuzament, activităţii de audiție comparată care a precedat piesa 
ce portretizează măgarii. O pălărie cu urechi de măgar a fost purtată pe rând de fiecare instrumentist, care a încercat 
să imite răgetul măgarului: pianistul, contrabasistul, violonistul I. Apoi, ambii violonisti au purtat o astfel de 
pălărie în timp ce au interpretat piesa integral. 

Elementele de mediere muzicală, selectate în aşa fel încât să faciliteze realizarea obiectivelor muzical- 
pedagogice ale concertului şi să corespundă felului în care este abordată tema concertului, s-au integrat logic şi 
armonios în desfăşurarea acestuia. Recomandám acordarea unei importante deosebite elementelor participative. 
În acest sens, este grăitor faptul că David Wallace a dat cărţii sale Reaching out, din care provin multe dintre 
exemplele prezentate în acest studiu, subtitlul 4 Musician's Guide to Interactive Performance. Din experiența 
proprie a programelor pe care autoarea le-a dirijat şi moderat, aceasta a constatat că publicul de copii între 5-10 
ani, cărora li se adresează concertele educative. a reacţionat cu cel mai mare entuziasm la activităţile participative. 


Obiective muzical-pedagogice Înțelegerea intuitivă a muzicii programatice, 
cunoaşterea unor instrumente muzicale şi a caracteristicile lor. 
Temă/Abordare Portretizarea muzicală a unor animale prin diferite moduri de a le caracteriza (vocea animalului, 
felul lui de a se mişca). 
Titlu Identic cu titlul lucrării muzicale. 
Public țintă Copii în vârstă de 5-10 ani: clase de şcoală elementară şi grupe de grădiniţă; familii. 
Locaţie Program prezentat de 9 ori; 
săli între 200-400 locuri. 
Durata concertului 40 minute. 
Ansamblu instrumental Original: cvintet de coarde, 2 piane, clarinet, flaut, xilofon. 
Repertoriu C. Saint-Saéns: din Carnavalul animalelor: 


Nr. 1, Introduction et marche royale du lion 
[Introducere si mars regal al leului], 

Nr. 6, Personnages à longues oreilles 
[Personaje cu urechi lungi], 

Nr. 2, Poules et coqs [Găini si cocosi], 

Nr. 9, Le Coucou au fond des bois 

[Cucul in adáncul pádurii], 

Nr. 10, Volière [Volieră], 

Nr. 6, Kangourous [Canguri], 

Nr. 5, L'Éléphant [Elefantul], 

Nr. 4, Tortues [Broaste testoase], 

Nr. 12, Fossiles [Fosile], 

Nr. 14, Finale [Final]. 

J. Offenbach: Cancan din opereta Orphée aux enfers [Orfeu în infern] — fragment, aranjament. 


Moderatori principali Dirijorul. 

Moderatori ocazionali Instrumentişti: cei doi pianisti, violonistul 1, clarinetistul, flautistul, contrabasistul şi percutionistul. 
Elemente de mediere muzicală Explicatie verbală si dialog cu publicul. 

în moderare Exemple muzicale, 


audiție comparată, 

activități de focalizare a atenţiei auditive, 
activități de participare în interpretare, 
activități de modelare. 


Elemente vizuale adăugate cu Imagine din carton cu un cap de leu, 
scop muzical-educativ intrarea în scenă a xilofonului. 
Elemente vizuale adăugate cu Două pălării cu urechi de măgar. 


scop de amuzament 


Tabelul 1. Concepţia şi desfăşurarea concertului educativ analizat 

